


PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	              Bucureşti,  16.09.2005

              Nr.  P.L.-x 353


RAPORT

asupra proiectului de Lege pentru aderarea 
României la Convenţia privind  statutul apatrizilor, 
adoptată la New York la 28 septembrie 1954


În conformitate cu prevederile art. 89 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru aderarea României la Convenţia privind  statutul apatrizilor, adoptată la New York la 28 septembrie 1954, trimis cu adresa nr. P.L.x.353 din        6 septembrie 2005 şi înregistrat sub nr. 31/ 681  din 6 septembrie 2005.


Camera Deputaţilor este prima Cameră  sesizată.



Convenţia  din 1954 a Naţiunilor Unite referitoare la statutul apatrizilor este principalul instrument internaţional adoptat în scopul  reglementării şi ameliorării situaţiei apatrizilor şi al asigurării, fără discriminare, a drepturilor şi libertăţilor fundamentale ale  acestora.



Prin aderarea la această convenţie internaţională, autorităţile române  vor avea la dispoziţie o serie de instrumente care să contribuie la rezolvarea unor cazuri de apatridie de facto, precum şi la reintegrarea în România a apatrizilor de origine română repatriaţi.



În raport de obiectul şi conţinutul său, proiectul de lege face parte din categoria legilor ordinare.

Consiliul Legislativ  a avizat favorabil proiectul de lege, cu avizul nr.945/15.07.2005. De asemenea, proiectul de lege a fost avizat favorabil de Comisia pentru drepturile omului, culte şi problemele minorităţilor naţionale cu avizul nr.25/852 din 16 septembrie 2005,  şi de Comisia pentru politică externă cu avizul nr.P.L. x 352 din 16 septembrie 2005.

În conformitate cu prevederile art.60 din Regulamentul Camerei Deputaţilor, membrii  Comisiei juridice, de disciplină şi imunităţi au examinat proiectul de lege menţionat mai sus în şedinţa din   16  septembrie 2005. 

 

La dezbaterea proiectului de lege au fost prezenţi  13 deputaţi, din totalul de  25 de  membri ai Comisiei.



Raportul  comisiei a fost adoptat în unanimitate



În urma  dezbaterii, Comisia propune spre dezbatere şi adoptare plenului Camerei Deputaţilor proiectul de Lege pentru aderarea României la Convenţia privind  statutul apatrizilor, adoptată la New York la 28 septembrie 1954, în forma prezentată de iniţiator.

VICEPREŞEDINTE,
Cornel Ştirbeţ
consilier
Ştefan Cazimir

